**Anul în care totul a stat pe loc**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anul în care totul a stat pe loc

Merge înainte. Adică pe loc.

Au stat pe loc viețile,

Sufletele, respirațiile,

Speranțele, lacrimile,

Înfrângerile și hotarele

Pe care credeam ca le depășim.

Au stat în loc inimile,

Sfârșitul începutului

Și începutul sfârșitului,

Etapele,

Privirile, atingerea unui gând,

Vântul gemând

Și parfumul teilor...

Au stat pe loc

Culorile florilor neprivite,

Cerul obosit de tânguiri,

Și oamenii alergând spre

Soare...

Au stat pe loc toate,

Urmând drumul tăcerii,

Al inhibării,

Al izolării și

Al ne-trecerii...

Drumul pe care l-am

Refuzat de atâtea ori,

Și care

Ne-a îngenuncheat în

Gravitația ce încă ne ținea

De acest pământ

În timp ce noi visam

Că zburam...

Anul în care totul a stat

Pe loc ni se desfășoară

Prin fața ochilor

Ca o fâșie de nenoroc

La care suntem parte,

În această lume

Care ne creează și pe care

O creăm

Pas cu pas-

Ca un păianjen țesându-și

Capcana-casă…

Acesta este anul care

S-a desprins, rebel, din timpul său

Concepând un altul, în care

Să aibă iluzia că se desfășoară

Altfel...

Este anul în care vom uita

De noi înșine, așteptând…